Burgo

Burgo iyâ arèya kakanan khas ḍâr Palèmbang. Neng taon 2021 burgo ella ètetepaghi sareng Kementerian Pandhidhighân bân Kabhudhâjâân (KEMDIKBUD) kalabân nomer pendaftaran 202101401 mènnagka Sangkolan Bhudhâjâ Ta' Adhuju' (WBTB) sè asalla ḍâri Provinsi Sumatera Lao'. Burgo bisa ègolongaghi mènnagka kakanan rèngan bân bânni kakanan otama. Kakanan rèya bisa ètemmui è bârung-bârung khas Palèmbang bân biasana èsajiyâghi sareng kakanan laènna contona lakso, laksan, bân celimpungan. Burgo bhâkal èghressa nyaman èkakan dhing teppa'en nga'-anga', kantos bârung-bârung ka'dissa biasana ajhâjhâghi kakanan rèya ngangghuy kompor kaangghuy ngangaè. Bahan otamana burgo panèka satengnga kilo bherrâs, saghu, satengnga kilo jhuko' kotok, bân aèng. Laèn ḍâri ghânèka, prosessa aghâbây burgo jhughân ngangghuy plappa tambâ'ân, akadhi laos, ketombhâr, mèrè, kencor, koncè, bhâbâng mèra, bhâbâng potè, ghulâ pasèr, ḍâun salam, bân sakoni' kapor sère.

 Bahan-Bahanna 
Adhunan Burgo èkaghâbây ḍâri camporan teppong bherres, saghu otabâ tapioka bân aèng. Burgo èkaghâbây ngangghuy cara adhunanna èyandhel è attassa bâjhân rata, lajhu ètampè bân èghulung. Burgo èsajiyâghi sareng kowa sè abârna potè, èkaghabây ḍâri camporan patè bân dhâghing jhuko'. Cem-macemma jhuko' bisa èghunaaghi, tapè jhuko' kotok panèka pèlèyan sè palèng teppa'. Carana lebbi mudâ bân ghâmpang iyâ arèya coma ngangghuy odâng kèni' sè kerrèng.

Kowa patè rèya èplappaè sareng samporan bhâbâng potè, ketombhâr, laos, bujâ, bân ḍâun salam. Sabellunna èsajiyâghi, panekuk burgo ètong-potong, èserami kowa patè, lajhu èburburi bhâbâng ghuring. Cenghi bân perressân jherruk peccel bisa ètambâè kaangghuy nambâ rassa peddhis bân cèlo' seggher.

 Caraèpon Nyajiyâghi 
Kaangghuy nyajhiyâghi kakanan burgo kalabân tampilan sè lèbur bân rassa sè nyaman, sè nomer sèttong sè kodhu èlakonè iyâ arèya ngerra' Burgo dhâddhi èrèsan kalabân lèbâr ra-kèra 2 cm. Samarèna èkerra', ètata kerra'an burgo kasebbhut kalabân rapi è attas pèrèng sopajâ jhellingânna lebbi bhâghus.

Samarèna ghânèka, sèlènè kowa patè sè ella marè èmassa' sabellunna ka attassa burgo sampè' rata. Pastèaghi kowana cokop bânnya' sopajâ sabbhân kerra'an burgo bâdâ kowa patèna sopajâ èghressa nyamanna ḍâri patè sè la èplappaè. Sopajâ sajân ghenna', tambâi tellor kella sè la marè èkombi' bân èkerra' kaangghuy palengkap. 

 Sombher